ຜູ້​ສ້າງ​ຮູບ​ເງົາ ສະ​ຫະ​ລັດ ສົ່ງ​ເສີມ ສິດ​ທິ​ເທົ່າ​ທຽມ​ກັນ ໃນ​ຂະ​ແໜງ​ ກົດ​ໝາຍໃນ ລາວ
ໂຄງການນີ້ແມ່ນເກີດຂື້ນໄດ້ຍ້ອນ ການໄດ້ຮັບທຶນ ແລະ ສະໜັບສະໜູນ ຈາກ ໂຄງການ American Film Showcase program.
ໃນລະຫວ່າງ ວັນທີ 17-18 ເດືອນ ພຶດສະພາທີ່ຜ່ານມາ ສະຖານທູດ ສະຫະລັດ ທີ່ ນະຄອນຫຼວງ ວຽງຈັນ ໄດ້ຕ້ອນຮັບຜູ້ສ້າງຮູບເງົາຈາກໂຄງການ American Film Showcase program ທີ່ໄດ້ມາຢ້ຽມຢາມສະຖາບັນດ້ານ ກົດໝາຍຫຼາຍແຫ່ງ ໃນ ສປປ ລາວ, ເພື່ອນຳສະເໜີ ຮູບເງົາສາລະຄະດີ ກ່ຽວກັບສິດທິເທົ່າທຽມກັນ ແລະ ລັດແຫ່ງກົດໝາຍ ໃນລະຫວ່າງການຢ້ຽມຢາມທີ່ໄດ້ດຳເນີນໄປເປັນເວລາສອງວັນ ໃນ ສປປ ລາວ ນັ້ນ ທ່ານນາງ ແຊຣອນ ໂຣເວັນ (Sharon Rowen) ຜູ້ສ້າງຮູບເງົາໄດ້ຈັດງານສຳມະນາ ຢູ່ທີ່ສະ ຖາບັນຍຸຕິທໍາແຫ່ງຊາດ, ສະຫະພັນແມ່ຍິງແຫ່ງ ສປປ ລາວ ແລະ ຄະນະນິຕິ ສາດ ມະຫາວິທະຍາໄລແຫ່ງຊາດ ທ່ານ ນາງ ໂຣເວັນ ແມ່ນນັກກົດໝາຍ ແລະ ຜູ້ສ້າງຮູບເງົາອາຊີບ ຮູບເງົາ ສາລະຄະ ດີຂອງເພີ່ນ ເລື່ອງ ສິດສະເໝີພາບດ້ານວຽກງານກົດໝາຍ ແມ່ນ ເພີ່ນໄດ້ຕິດຕາມ ອາຊີບນັກກົດໝາຍ ແລະ ທະນາຍຄວາມຍິງ ທີ່ມີຄວາມໂດດ ເດັ່ນເຊັ່ນ ຜູ້ພິພາກສາ ສານສູງສຸດ ສະຫະລັດ ທ່ານນາງ ຣູທ ເບເດີ ກິນສເບີກ (Ruth Bader Ginsberg) ທີ່ສະທ້ອນໃຫ້ເຫັນເຖິງຄວາມທ້າທາຍ ທີ່ມືອາຊີບຄືພວກເພີ່ນຕ້ອງ ໄດ້ປະເຊີນໃນຂະ ແໜງການດ້ານກົດໝາຍ ທ່ານ ນາງ ໂຣເວັນ ກ່າວວ່າ: ຂ້າພະເຈົ້າສ້າງຮູບເງົານີ້ຂື້ນມາ ເພື່ອເປັນຫົນ ທາງໜື່ງ ໃນການລິເລີ່ມໃຫ້ມີການສົນທະນາ ກ່ຽວກັບ ຫົວຂໍ້ດ້ານຄວາມສະເໝີ ພາບ ຍິງ-ຊາຍ ແລະ ສັງຄົມຈະໃຫ້ທັດສະນະແນວໃດ ຕໍ່ການເປັນຜູ້ນໍາ ເພດຍິງ ຫຼາຍໆເທື່ອທີ່ຜູ້ຍິງ ຖືກບັງຄັບໃຫ້ຕັດສິນໃຈ ໃນສິ່ງທີ່ຍາກໆເພື່ອໃຫ້ ເລືອກ ລະຫວ່າງ ອາຊີບຂອງເຂົາເຈົ້າ ແລະ ຄວາມຮັບຜິດຊອບຕໍ່ຄອບຄົວ ຂອງພວກເຂົາ ໃນລະຫວ່າງການສຳມະນາ, ບັນດານັກສຶກສາ ແລະ ທະນາຍຄວາມຈາກສະພາທະ ນາຍຄວາມ ລາວ ໄດ້ປຶກສາຫາລື ກ່ຽວກັບ ຄວາມສຳຄັນໃນການສົ່ງ ເສີມບົດບາດ ຍິງ- ຊາຍ ໃນການພັດທະນາໃນຂະແໜງການທາງກົດໝາຍໃນ ສປປ ລາວ, ຄຸນຄ່າອັນສຳ ຄັນອັນເປັນຈຸດສູນກາງຂອງ ສະຫະລັດ ອາເມຣິກາ ແລະ ບູລິມະສິດຕົ້ນຕໍຂອງ ລັດຖະ ບານ ສປປ ລາວ ໂຄງການນີ້ແມ່ນເກີດຂື້ນໄດ້ຍ້ອນ ການໄດ້ຮັບທຶນ ແລະ ສະໜັບສະໜູນ ຈາກ ໂຄງ ການ American Film Showcase program ທີ່ໄດ້ນຳເອົາຮູບເງົາທີ່ ໄດ້ຮັບລາງ ວັນຈາກສະຫະລັດ ອາເມຣິກາ ມາສູ່ຜູ້ຊົມໃນທົ່ວໂລກ ໂດຍການໄດ້ ຮັບທຶນຈາກ ກະຊວງການຕ່າງປະເທດ ຮັບຜິດຊອບດ້ານວຽກງານທາງດ້ານ ການສຶກສາ ແລະ ວັດທະນະທຳ ແລະ ບໍລິຫານຈັດຕັ້ງໂດຍມະຫາວິທະຍາໄລ ຄາລິຟໍເນຍໃຕ້, ໂຮງຮຽນ ສິລະປະຮູບເງົາ, ໂຄງການ American Film Showcase ໄດ້ສະແດງໃຫ້ເຫັນເຖິງ ຄຸນຄ່າຂອງຮູບເງົາ ໃນການເສີມສ້າງ ຄວາມເຂົ້າໃຈ ແລະ ການຮ່ວມມື ລວມໄປເຖິງ ການສົນທະນາ ແລະ ການໂຕ້ວາທີນຳດ້ວຍ